Document ID: 32001D0752

Kommissionens beslutning
af 17. oktober 2001
om ændring af bilagene til Rådets beslutning 97/101/EF om oprettelse af en gensidig udveksling af information og data fra net og individuelle stationer, der måler luftforureningen i medlemsstaterne
(meddelt under nummer K(2001) 3093)
(EØS-relevant tekst)
(2001/752/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 97/101/EF af 27. januar 1997 om oprettelse af en gensidig udveksling af information og data fra net og individuelle stationer, der måler luftforureningen i medlemsstaterne(1), særlig artikel 7, og
ud fra følgende betragtninger:
(1) Rådets beslutning 97/101/EF fastlægger rammerne for gensidig udveksling af information og data om luftforurening.
(2) Det er nødvendigt at ændre bilagene til beslutningen med henblik på at tilpasse både listen over forurenende stoffer og kravene om yderligere oplysninger, validering og indsamling.
(3) Foranstaltningerne i denne beslutning er i overensstemmelse med udtalelsen fra det udvalg, der er nedsat i medfør af artikel 12, stk. 2, i Rådets direktiv 96/62/EF(2) -
VEDTAGET FØLGENDE BESLUTNING:
Artikel 1
Bilagene til beslutning 97/101/EF erstattes af bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 17. oktober 2001.

Labels: 12
1
19
20